यह क्षेत्र झुंझुनू लोकसभा सीट के तहत आता है. यहां पहला चुनाव 1957 में हुआ था और उसमें चुनाव लड़ने वाले सभी 11 प्रत्याशियों की जमानत जब्त हो गई थी. कांग्रेस के अब्दुल गफ्फार खान 3955 वोट पाकर इस सीट से पहले विधायक निर्वाचित हुए थे. जबकि उनके सामने निर्दलीय उम्मीदवार 2939 वोट पाकर दूसरे नंबर पर रहे थे. यह सीट परंपरागत रूप से कांग्रेस के खाते में जाती रही है. हालांकि, पिछले विधानसभा चुनाव में यहां से निर्दलीय प्रत्याशी को विजय प्राप्त हुई थी.